|  |  |  |  |
| --- | --- | --- | --- |
| МЭР  ГОРОДА НИЖНЕКАМСКА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА ШӘҺӘРЕ  МЭРЫ  Төзүчеләр пр., 12 нче йорт, Түбән Кама шәһәре, 423570 |
| **ПОСТАНОВЛЕНИЕ**  № 14 | | **КАРАР**  21-нче май 2020 ел | |

Түбән Кама шәһәрен җылылык белән тәэмин итү схемасы проекты буенча

гавами тыңлаулар билгеләү турында

«Җылылык белән тәэмин итү турында» 2010 елның 27 июлендәге 190-ФЗ номерлы Федераль закон, Россия Федерациясе Хөкүмәтенең «Җылылык белән тәэмин итү схемаларына, аларны эшләү һәм раслау тәртибенә карата таләпләр турында» 2012 елның 22 февралендәге 154 номерлы карары, Түбән Кама шәһәр Советының «Татарстан Республикасы Түбән Кама муниципаль районы Түбән Кама шәһәре муниципаль берәмлегендә гавами тыңлаулар оештыру һәм үткәрү тәртибе турында» 2006 елның 13 октябрендәге 24 номерлы карары нигезендә, карар бирәм:

1. Түбән Кама шәһәрен җылылык белән тәэмин итү схемасы проекты буенча гавами тыңлаулар билгеләргә.

2. Билгеләргә:

а) гавами тыңлауларны оештыручы итеп, Түбән Кама шәһәре башкарма комитетын;

б) гавами тыңлаулар үткәрү вакыты – 2020 елның 29 маенда 11:00 сәг.;

в) үткәрү урыны: Түбән Кама шәһәре, Төзүчеләр пр., 12 йорт адресы буенча Советлар йортының зур залы;

г) фикер алышына торган мәсьәлә буенча тәкъдимнәр һәм искәрмәләр, чыгыш ясау хокукы белән гавами тыңлауларда катнашу өчен гаризалар түбәндәге адрес буенча кабул ителә: Түбән Кама шәһәре, Актүбә ур., 21, 206 каб. (тәкъдимнәр, искәрмәләр һәм гаризалар кабул итү срогы – 2020 елның 28 маена кадәр, эш көннәрендә 8.00-17.00 сәгатьләрдә).

3. Түбән Кама шәһәре башкарма комитетына:

а) әлеге карарны массакүләм мәгълүмат чараларында бастырып чыга-рырга һәм Түбән Кама муниципаль районының рәсми сайтында урнаштырырга;

б) билгеләнгән тәртип нигезендә һәм әлеге карар белән билгеләнгән срокларда, Түбән Кама шәһәрен җылылык белән тәэмин итү схемасы проектын карау буенча гавами тыңлаулар әзерләргә һәм үткәрергә.

4. Әлеге карарның үтәлешен контрольдә тотуны Татарстан Республикасы Түбән Кама шәһәре башкарма комитеты җитәкчесе Д.И. Баландинга йөкләргә.

А.Р. Метшин